รบกวนสอบถามค่ะคือปกติกินยาคุมกำเนิดเวลา20. 00น บางวันก้เลื่อนมานิดหน่อยครึ่งชั่วโมง ชั่วโมงบ้าง แต่มีช่วงหนึ่งกินเหล้า/เบียร์กลัวว่าทานแล้วจะอาเจียนเลยเลื่อนไปทานเที่ยงคืนบ้างรึบางวันลืมก้เปนทานตอนช่วงเช้าบ้าง จะมีผลอะไร ไหมคะ มีโอกาสท้องไหมคะ
สวัสดีค่ะ การรับประทานยาคุมกำเนิดแบบแผง หากรับประทานสม่ำเสมอ ตรงเวลา จะลดโอกาสเกิดการตั้งครรภ์ได้มากค่ะ โดยโอกาสเกิดการตั้งครรภ์พบเพียง 0.3% เท่านั้นค่ะแต่หากรับประทานยาไม่ตรงเวลา หรือมีการขาดยา โอกาสเกิดการตั้งครรภ์จะพบมากขึ้นนะคะนอกจากนี้ การรับประทานยาไม่สม่ำเสมอ จะทำให้เกิดประจำเดือนคาดเคลื่อน หรือมีเลือดออกกระปริดกระปรอยได้ค่ะแนะนำ ให้รับประทานยาคุมกำเนิดสม่ำเสมอนะคะ หากต้องการเพิ่มประสิทธิภาพการคุมกำเนิด สามารถใช้ถุงยางอนามัยร่วมด้วยค่ะ